Bĕrmula maka ada-lah di-bawanya bĕbĕrapa pĕrkara barang-barang yang indah-indah dari-pada pĕrbuatan Eropah, ia-itu sĕpĕrti bĕbĕrapa macham bĕrpĕti-pĕti, dan pistol, dan kain antĕlas yang mahal-mahal harga-nya, dan kain khasah bunga mas, dan lagi bĕbĕrapa jĕnis pĕrkakasan yang bĕlum pĕrnah di-lihat orang dan sakhlat yang halus-halus bĕbĕrapa jĕnis, dan horloji yang indah-indah, sĕrta kĕrtas mĕmbuat surat ka-pada raja-raja Malayu yang tĕlah tĕrtulis dĕngan bunga mas dan perak, dan lain dari-pada itu bĕbĕrapa banyak pĕrkakasan akan mĕnjadi hadiah ka-pada raja-raja Malayu ada-nya.